
Povjerenstvo za provođenje javnog nadmetanja

za prodaju nekretnina u vlasništvu Općine Kiseljak

Broj:01/1-31-1359/19
Kiseljak, 10.05.2019. godine

Na temelju Članka 3.Odluke O prodaji i kriterijima za prodaju nekretnina u vlasništvu općine Kiseljak putem javne licitacije br. 01/1-31-1359/19 od 03.05.2019. godine, Članka 363. Zakona o stvarnim pravima (Sl. novine FBiH br.66/13, 100/13), Članka 4. i 5. Pravilnika o postupku javnog natječaja za raspolaganje nekretninama u vlasništvu Federacije BiH, Kantona, Općina i Gradova (Sl. Novine FBiH br 17/14) Povjerenstvo za provođenje javnog nadmetanja za prodaju nekretnina u vlasništvu Općine Kiseljak objavljuje:
                                                          OGLAS

o prodaji zemljišta u vlasništvu Općine Kiseljak putem javne licitacije

1. Prodavatelj nekretnina je Općina Kiseljak, sa sjedištem Bana Josipa Jelačića 41,

    71250 Kiseljak.

2. Prodaje se zemljište koje se vodi kao:
-  parcela k.p. br. 1976, livada 6 klase “Rauševac”, površine 4774 m², k.p. 2473/2, livada 6 klase “Kamen”, površine 6581 m², k.p. 2473/5, livada 6 klase “Kamen”, površine 6303 m²,  K.O. Brestovsko SP. Navedene parcele se prodaju zajedno i imaju  ukupnu površinu od 
17 658 m2, sve upisane u  zemljišnoknjižni uložak br. 644. U vlasništvu općine Kiseljak 1/1, sa početnom cijenom od 185.409,00 KM (stotinuosamdesetpettisućačetiristotinedevet 00/100)
             Općinsko vijeće Kiseljak prodaje nekretninu radi izgradnje objekta poslovne namjene.

3.   Namjena zemljišta iz Članka 2. Oglasa je utvrđena Člankom 7. Odluke o utemeljenju 

              poduzetničke zone „Dugo polje“ (Sl. glasnik Općine Kiseljak br. 1/16) kojom je

              propisano:

„Namjena poduzetničke zone „Dugo Polje“ je gospodarska što podrazumijeva površine namijenjene za proizvodne, obrtničke i zanatske djelatnosti i usluge, te za trgovinu i skladištenje.

Pored osnovnih djelatnosti, moguće je na površinama poduzetničke zone razviti i druge djelatnosti-prateću ili u funkciji osnovne djelatnosti na način da ona ne ometa proces gospodarske djelatnosti, da se ne remeti javni red i mir i ne narušava okoliš“.

Nekretnina iz Članka 2.ovog Oglasa prodaje se uz uvjet da na istoj najpovoljniji kupac              izgradi, i dobije uporabnu dozvolu za objekt poslovne namjene, u roku od dvije godine  od dana zaključivanja notarski obrađene isprave o kupoprodaji.

Ukoliko najpovoljniji kupac nekretnine u propisanom roku iz stavka 3. Ovog Oglasa ne izgradi gospodarski objekt vratit će se isplaćena naknada za zemljište bez plaćanja predujma, kamate ili bilo kojeg drugog vida naknade ili štete i raskinut će se zaključeni ugovor o kupoprodaji nekretnine.

4. Sudionik u javnom natječaju dužan je uplatiti predujam u iznosu od:

· 18.500,00 KM (osamnaesttisućaipetstotina 00/100).
Predujam po  osnovu uplate za kupovinu zemljišta, sudionici  uplaćuju na transakcijski račun Općine Kiseljak broj: 3383402270248818,

otvoren u UniCredit Banci d.d., 
vrsta prihoda 811111-primici od prodaje zemljišta,
              šifra općine Kiseljak 046.
        5. Sudionici na licitaciji su dužni do 29.05.2019. godine do 10.00 sati, putem pošte ili               pisarnice općine Kiseljak, Povjerenstvu za provođenje javnog nadmetanja za prodaju nekretnina u vlasništvu općine Kiseljak  dostaviti:

1. Prijavu na javni natječaj sa kraćim poslovnim planom (djelatnost, broj uposlenih, površina objekta,planovi i sl.)

2. Rješenje o registraciji

3. Kopiju rješenja o obavljanju samostalne djelatnosti ukoliko je kupac fizička osoba

4. Dokaz o uplaćenom predujmu iz Točke 4. ovog Oglasa

5. Idejno rješenje objekta

Samo oni sudionici koji dostave navedene dokumente mogu sudjelovati u licitaciji.

Sudionicima čija se ponuda ne prihvati izvršit će se povrat položenog predujma na tekuće račune i to u roku od 15 dana od dana održavanja licitacije.

6.   Sa sudionikom licitacije čija je ponuda utvrđena kao najpovoljnija zaključit će

se kupoprodajni ugovor nakon uplate kupoprodajne cijene u roku od 30 dana od dana uplate.

Kupac je dužan kupoprodajnu cijenu, umanjenu za iznos predujma, uplatiti na račun Općine Kiseljak po sljedećim naputcima;

· Transakcijski račun u UniCredit banci d.d. broj: 3383402270248818,

· Vrsta prihoda 811111-primici od prodaje zemljišta,

· Šifra općine Kiseljak 046,

             prije zaključenja kupoprodajnog ugovora, u roku od 30 dana od dana stupanja

             na snagu Odluke općinskog vijeća Kiseljak o prihvaćanju najbolje ponude za

             prodaju navedenog zemljišta.
Nakon uplate kupoprodajne cijene i potpisivanja ugovora, kupac može izvršiti upis u zemljišnu knjigu.
Ukoliko kupac ne izvrši plaćanje na način naprijed utvrđen smatrat će se da je odustao od kupovine nekretnine, te gubi pravo na povrat uplaćenog predujma.

Sve troškove u vezi prijenosa prava na zemljištu iz Članka 2. Ovog Oglasa, troškove zaključenja ugovora, plaćanja poreza i troškove provođenja ugovora, troškove prenamjene poljoprivrednog zemljišta snosi budući vlasnik zemljišta.        
        7.  Predaja nekretnine u posjed izvršit će se u roku od 15 dana od dana zaključenja             kupoprodajnog ugovora, o čemu će se sačiniti zapisnik sa lica mjesta između kupca i prodavatelja  nekretnine.

      8.  Javno nadmetanje održati će se u ponedjeljak, 30.05.2019 . godine, sa početkom u

10.00 sati, zgrada Općine Kiseljak, u sali OV, a krajnji rok za dostavljanje dokumentacije iz točke 5. je  29.05.2019. godine u 10.00 sati.

      9.  Razgledanje nekretnine iz točke 2. ovog oglasa može se izvršiti svaki radni dan u vremenu od 11:00 do 14:00 sati.

Uvid u dokumentaciju vezano za nekretninu iz točke 2. Ovog Oglasa može se izvršiti svaki radni dan u zgradi Općine Kiseljak ured broj 24, te dobiti potrebne informacije vezane za  javni oglas na telefon 030 877 802, na oglasnoj ploči i na web stranici Općine Kiseljak:  www.opcina-kiseljak.org.

